open-index/open-wikipedia-markdown huggingface dataset:
Jack Pelter

**Jack Anthony Pelter** (født 30. juli 1987 i Barrow-in-Furness i England) er en fotballspiller som spiller midtstopper for Metro FC.

## Karriere
Pelter emigrerte med familien til New Zealand da han var åtte år, og har representert New Zealand på alderbestemte landslag. Sin debut på U-17 landslaget var mot Tahiti i 2003. Han debuterte på  under en turnering i Vietnam i 2006.

Han hadde en lånekontrakt med Vålerenga Fotball som hadde virkning fra 31. august 2009. Pelter spilte i hovedsak på Vålerenga 2 i 2. divisjon under 2009-sesongen.

## Referanser


## Eksterne lenker
*
Arkeologiåret 1880

**Arkeologiåret 1880** er en oversikt over blant annet utgravninger, fødte og avdøde personer med tilknytning til arkeologi i 1880.

## Utforskninger
* William Matthew Flinders Petrie reiser til Egypt og utfører undersøkelser av Kheopspyramiden.

## Utgravninger
* Gokstadhaugen med Gokstadskipet blir gravd ut under ledelse av Nicolay Nicolaysen.

## Publikasjoner
*Marcelino Sanz de Sautuola og Juan Vilanova y Piera publiserer sitt første funn av Altamira hulekunst.

## Fødsler

## Dødsfall
*17. mai - Henry Cohen, nederlandskfødt fransk komponist og numismatiker (født 1806)
*18. august – Joseph Alexandre Martigny, fransk arkeolog (født 1808) 
*20. september – August Wilhelm Stiernstedt, svensk numismatiker (født 1812)
*4. november – Félicien de Saulcy, fransk arkeolog, numismatiker og orientalist (født 1807).
*27. november - Adolf Klügmann, tysk klassisk arkeolog og numismatiker (født 1837)
*Henry O'Neill, irsk kunstner og arkeolog (født 1798)

## Bildegalleri

Leonard_Woolley_Getty.jpg|Leonard Woolley(1880–1960)


## Referanser
László Baranyai

**László Baranyai** (født 13. januar 1920 i Budapest, død 14. desember 1984 samme sted) var en ungarsk turner.

Han har én internasjonal medalje; han deltok på det ungarske laget som vant bronse i lagkampen under OL i 1948, bak Finland og Sveits. Han fikk ingen individuelle medaljer, men fikk 9.-plass i ringer som beste plassering. Sammenlagt kom han på 16.-plass.

## Referanser


## Eksterne lenker
* 
* Profil på DatabaseOlympics
Jozsef Fekete

**Jozsef Fekete** (født 27. februar 1923 i Kecskemét, død 4. august 1987 i Budapest) var en ungarsk turner.

Han har én internasjonal medalje; han deltok på det ungarske laget som vant bronse i lagkampen under OL i 1948, bak Finland og Sveits. Han fikk ingen individuelle medaljer, men fikk 14.-plass i hopp og 19.-plass i bøylehest som beste plasseringer. Sammenlagt kom han på 30.-plass.

Han deltok også i OL 1952 i Helsingfors, men fikk der ingen medaljer. Denne gangen kom han på 10.-plass i bøylehest, og kom på 46.-plass sammenlagt.

## Referanser


## Eksterne lenker
*
Vise- & lyrikkfestivalen i Haugesund

**Vise- & lyrikkfestivalen i Haugesund** ble etablert av viseklubben Forum i 1970, nettopp på den tid visebølgen skyldte inn over landet.

Allerede den første festivalen hadde besøk av våre ledende visesangere og lyrikkere, men virkelig oppmerksomhet vakte festivalene i 1971 og 1972, som også ble den siste. I mai 2009 ble festivalen tatt opp igjen, og revitaliseringen var en slik suksess at det later til å bli en tradisjon.

## 1971
Det ble utgitt en dobbelt LP fra årets festival. NRK filmet deler av konsertinnslagene, som også ble vist på fjernsyn. Opptakene gir i sum et godt bilde av de artistene, sangene og diktene som ble fremført på festivalen, da de i svært liten grad overlapper hverandre.

## 1972

Årets festival hadde 18 000 i publikumet. Omtrent alle norske viseartister, -grupper og band av betydning tok del i arrangementet. Dertil også en del jazzmusikere. Det ble utgitt en dobbelt LP fra årets festival. NRKs Kalle Fürst fikk også gjort opptak fra denne festivalen. Foruten konsertene i sirkusteltet og på jazzkroa ble det også holdt folkesang-, vise- og rockekonserter fra to friluftscener, samt gratiskonsert fra musikkpaviljongen i byparken. Det var imidlertid problemer med alkohol, og det var også noen av stedets ramp som kuttet et par barduner til konsertteltet, slik at det var nær ved å spolere siste konsertdag. Det er dessuten påstått at dette var sommeren da ulovlige rusmidler kom til Haugesund. Politiet valgte å stenge ølsalget og det ble også den siste visefestivalen.

Jan Eggum ble oppdaget som uhyret trubadur under de daglige frikonsertene i byparken, og ble invitert til å opptre siste kveld i det offisielle konsertteltet.

### Artister
*Aunt Mary
*Hole in the Wall
*Armand Sumpe d.e. (d.e. står for Durexpress) forløper for Popol Vuh 
*The Pussycats
*Saft
*Tobben og Ero

*Lars Klevstrand
*Jan Eggum
*Finn Kalvik
*Knutsen & Ludvigsen
*Mick Moloney og Jan Inge Rasmussen
*Lillebjørn Nilsen
*Ole Paus & Garman (dvs. The New Pussycats)
*Loudon Wainwright III
*Bernt Staf
*Ketil Bjørnstad

*Olav H. Hauge
*Harald Sverdrup
*Kaj Skagen
*Tor Obrestad
*Tor Åge Bringsværd

## 2009
Festivalen tas opp igjen.

## Diskografi
* Diverse artister: *[[Vise- & lyrikkfestivalen i Haugesund]] 1971*. (Dbl)
* Diverse artister: *[[Vise- & lyrikkfestivalen i Haugesund]] 1972*. (Dbl)

## Litteratur
* *Program '72*. Haugesund 1972.

## Referanser


## Eksterne lenker
* Vise og lyrikkfestivalen
* Intervju med tidligere festivalsjef, 'Tittan' Johannessen, i ''Karmsund Avis''.
* Om Øystein Sunde på Vise- & lyrikkfestivalen 1971 
* Makten til å ødelegge,evnen til å skape: ''Vise- og lyrikkfestivalene i Haugesund 1970-1972''. Masteroppgave til Vegard Aalbu
Arkeologiåret 1833

**Arkeologiåret 1833** er en oversikt over blant annet utgravninger, fødte og avdøde personer med tilknytning til arkeologi i 1833.

## Publikasjoner
* Juan Galindo publiserer første omtalen av Maya-funnstedet i Yaxchilan
* Joseph Anselm Feuerbach publiserer *Der vaticanische Apollo. Eine Reihe archäologisch-ästhetischer Betrachtungen*

## Funn
* Innskriften på Fåbergsteinen blir beskrevet for første gang.
* En støpekappe oppdages i Wales
* En dekorert harpun og gravering fra istiden blir funnet i Haute-Savoie
* Ram Khamhaeng-inskripsjon oppdages av prins Mongkut av Thailand

## Andre hendelser
* Runesteinen Gjerde II blir hentet inn til Bergen Museum.

## Fødsler

* 17. mars - Charles Edwin Wilbour, egyptolog og forfatter fra USA (død 1896)
* 6. april – Hendrik Kern, nederlandsk orientalist og språkviter (død 1917)
* 15. oktober – Johannes Dümichen, tysk egyptolog (død 1894)
* Francesco Martinetti, italiensk antikvar og numismatiker, gravør, reparatør og kunsthandler som var involvert i høyt profilerte saker med internasjonal forfalskning av arkeologiske funn (død 1895)

## Dødsfall
*13. januar – Esprit-Marie Cousinéry, fransk numismatiker (født 1747)

## Referanser
Arkeologiåret 1911

**Arkeologiåret 1911** er en oversikt over blant annet utgravninger, fødte og avdøde personer med tilknytning til arkeologi i 1911.

## Utforskninger
* Hiram Bingham III gjenoppdager Machu Picchu, Peru.

## Utgravninger
* Utgravninger av ruinene etter Tell el-Amarna i Egypt ved Ludwig Borchardt fra Deutsche Orient-Gesellschaft (fortsetter til 1914).
* Første utgravninger i oldtidens Samarra, Irak ved Ernst Herzfeld (fortsetter til 1914).
* Første utgravninger i Tell Halaf, Syria ved Max von Oppenheim (fortsetter til 1913).
* Første utgravninger i Hengistbury Head ved J. P. Bushe-Fox.
* Første utgravninger i Beit Shemesh (fortsetter til 1912).

## Publikasjoner
*James Curle publiserer *[[A Roman Frontier Post and its People: The Fort of Newstead]]*.
*Grafton Elliot Smith: *The Ancient Egyptians and the Origin of Civilization*.

## Funn
* Venus fra Laussel.
* De første artefaktene blir funnet i Dolní Věstonice.

## Priser

## Andre hendelser

## Fødsler

*8. januar – Albert Bantelmann, tysk oldtidshistoriker (død 1999)
*20. februar – Peter Vilhelm Glob, dansk arkeolog, professor i nordisk arkeologi og europeisk forhistorie (død 1985)
*28. februar – Friedrich Karl Dörner, tysk klassisk filolog og arkeolog (død 1992)
*18. mars – Orsolina Montevecchi, italiensk papyrolog (død 2009)
*30. mars – Ekrem Akurgal, tyrkisk klassisk arkeolog (død 2002)
*2. april – Darrell A. Amyx, amerikansk klassisk arkeolog (død 1997)
*17. august – Ville Luho, finsk arkeolog (død 1982)
*6. september – Elisabeth Alföldi-Rosenbaum, tysk klassisk arkeolog (død 1992)
*19. oktober – Laurette Séjourné, italienskfødt fransk-meksikansk arkeolog og etnolog (død 2003)
*9. november – Charles Allberry, engelsk egyptolog (død 1943)
*8. Januar – Albert Bantelmann, tysk oldtidshistoriker (død 1999)

## Dødsfall

*22. januar – Nicolay Nicolaysen, norsk antikvar og arkeolog (født 1817)
*23. januar – John Thomas Blight, engelsk arkeolog (død 1835)
*2. juli – Christian Frederik Herbst, dansk arkeolog, numismatiker og museumsinspektør (født 1818)
*13. august – Jens Lieblein, norsk egyptolog (født 1827)
*19. august – John Robert Mortimer, britisk arkeolog (født 1825)
*Edouard Dupont, belgisk geolog og arkeolog (født 1841)


Fil:John_Thomas_Blight.jpg|John Thomas Blight(1835–1911)


## Referanser
Francesco Cilea

**Francesco Cilea** (1866–1950) var en italiensk komponist og musikkpedagog som i dag er mest kjent for operaene *L'Arlesiana* og *[[Adriana Lecouvreur]]*.

Cilea var professor i musikkteori i Firenze fra 1896 til 1904 og leder av konservatoriet Napoli fra 1916 til 1935. Operaene hans hører til den lyriske varianten av den italienske *[[verismo]]*-sjangeren.

Han skrev også orkester- og kammermusikk, klaverstykker og sanger.

## Verk
;Operaer

* *Gina* (1889)
* *La Tilda* (1892)
* *L’Arlesiana* (1897)
* *[[Adriana Lecouvreur]]* (1902)
* *Gloria* (1907)


;Andre verk*'
<div style="">
* *Foglio d'album*, Op. 41
* *Gocce di rugiada*
* *L'arcolaio*
* *Melodia* (F-dur)
* Symfonisk dikt tilegnet [[Giuseppe Verdi]]
* *Romanza* (A-dur)
* Sonate for cello og piano i D-dur, op. 38 (1888)
* Vals i Dess-dur
</div>

== Referanser ==
<references />

== Eksterne lenker ==
* 
* 
* 
* 
*   [http://digilander.libero.it/conservatoriocilea/ Biografi]  fra *Conservatorio di Musica Francesco Cilea'').
Wei (Handan)

**Wei** (kinesisk: 魏县; pinyin: *Wèi Xiàn*) er et fylke i byprefekturet Handan i provinsen  Hebei i Folkerepublikken Kina.

Folketallet var på  innbyggere i 1999.

## Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.  

## Referanser
Bergensgata (Oslo)

**Bergensgata** (1-47, 2-52) er en gate på Bjølsen i bydel Sagene i Oslo, fra Advokat Dehlis plass og oppover. Den krysser Lisa Kristoffersens plass og avsluttes der Maridalsveien tar over i krysset ved Badebakken. Bebyggelsen består for det meste av leiegårder fra 1930-tallet.

Bergensgata fikk navn i 1879 etter byen Bergen. Den kan anses som sentrumsgaten for strøket Bjølsen og preges i dag av kafeer, utesteder og butikker.

## Langs gaten
*Bjølsen Misjonskirke i nr. 7
*Immanuelkirken i nr. 12
*Lisa Kristoffersens plass, rundkjøringen er oppkalt etter dyrevennen Lisa Kristoffersen (1833 – 1924).

## Referanser
Julián Gayarre

**Sebastián Julián Gayarre Garjón** (1844–1890) var en spansk tenorsanger.

## Ungdom
Julián Gayarre kom fra enkle kår i Valle de Roncal i Navarra. Han begynte sin yrkeskarriere som gjeter. 15 år gammel sendte faren ham til Pamplona for å arbeide i en liten butikk, og det var i denne byen han fikk sin første befatning med musikk. Lidenskapen for musikk førte til at han ble sagt opp etter at han fulgte et orkester som paraderte i gatene utenfor. Senere arbeidet han som smed. En kollega som hørte ham synge oppmuntret ham til å melde seg inn i byens nystiftede kor. Han ble raskt førstetenor, senere ble han sendt til Madrid der han studerte ved konservatoriet. Provinsmyndighetene i Navarra gav ham senere et stipend så han kunne studere ved konservatoriet i Milano.

## Karriere
Etter opptredener på La Scala i Milano, Bologna, Roma, St. Petersburg, Moskva og Wien ble han en verdensberømt tenorsanger. Han utmerket seg ved uvanlige vokale ferdigheter og et vidtfavnende repertoar fra bel canto til Wagner.

Høydepunktet i Gayarres karriere var i årene 1873-1886, senere ble han plaget av stadige pusteproblemer, og stemmen bar etterhvert preg av det. Hans siste opptreden skjedde 8. desember 1889 ved Teatro Real i Madrid med Bizets *[[Perlefiskerne]]*. Under den kjente Nadirs arie, «Je crois entendre encore» ble det fortalt at han knelte ned og mumlet *«No puedo cantar más»* («Jeg kan ikke synge mer») og forsvant bak scenen. Han ble kalt tilbake på scenen av det vennligsinnede publikumet, men skal ha sagt *«Esto se acabó»* («Dette er slutten»). Han døde 25 dager senere i en alder av 45 år og ble gravlagt på gravplassen i Roncal, svært nær huset han ble født i.

## Ettertid
I 1902 ble *Teatro Principal* i Pamplona døpt om til *Teatro Gayarre*. Det finnes også et Gayarre-museum i Roncal. I 1901 ble det bygd et stort mausoleum i marmor og bronse ved Gayarres grav.
Annethvert år avholder Pamplona en konkurranse for unge sangere, *El Concurso Internacional de Canto Julián Gayarre*.

Flere spanske filmer er basert på Gayarres liv, de mest kjente er:
* *El Canto del ruiseñor* (1932), regissert av Carlos San Martín med José Romeu som Gayarre 
* *Gayarre*  (1959) regissert av Domingo Viladomat med Alfredo Kraus som Gayarre.
* *Romanza Final* (1986) regissert av José María Forqué med José Carreras som Gayarre.
Alle inneholder en del fiksjon, særlig *Romanza Final*.

## Referanser


## Eksterne lenker
*  Informasjon om Julián Gayarre på ''Teatro Gayarre''s webside
Idrettsforeningen Skiens Grane

**Idrettsforeningen Skiens Grane** (stiftet 25. mars 1911) er en fotballklubb fra bydelen Bakken i Skien. Klubben er blant annet kjent for at fotballspilleren Alexander Aas spilte der som ung.

Skiens Grane har flere barne- og ungdomslag. Klubben har dessuten to juniorlag og siden sesongen 2011 også A-lag, etter noen år uten. I 2013 vant A-laget sin avdeling i 7. divisjon.

Foreningen erstattet i 2011 sin gamle gressbane med et kunstgressanlegg med plass til full 11-er bane samt en 7-er bane.

## Tabell

## Referanser


## Eksterne lenker
*
Subansiri (elv)

**Subansiri** er ei av de største sideelvene til Brahmaputra i nordøst-India. Den starter i det sørøstlige Tibet, i høyfjellene like nordøst for Bhutan. Halve vassdraget ligger i Tibet, med utspring i mer enn 6.000 meters høyde. Elva krysser grensen fra Tibet (Kina) til den indiske delstaten Arunachal Pradesh to steder i om lag 2.500 meters høyde, og renner sørøstover og deretter sørover ut i Brahmaputra på nordbredden like nedenfor byen Dibrugarh i delstaten Assam.

***Kamla*** er den viktigste sideelva til Subansiri. Den kommer fra grensa til Tibet, med utspring like nordøst for fjellet Takpa Shiri (6.655 moh.). Den møter Subansiri 70 km før munningen i Brahmaputra, og fra dette området hvor elvene møtes går det jernbane vestover nedover Brahmaputra. 

Øverst er Subansiri og sideelvene ville og delvis periodiske, nederst er vassdraget stilleflytende og meanderisk før utløpet i Brahmaputra. Lengre oppe er vassdraget under utbygging tre steder. Den såkalte Subansiri-demningen, også kalt *Kamlademningen*, er under bygging oppe i Kamla-elva med 2&nbsp;000 MW kapasitet og skal stå ferdig i 2014.

## Eksterne lenker
*
Den australoide rase

**Den australoide-** eller **oseaniske rase** er den menneskerasen som en gang befolket områdene rundt Det indiske hav fra Afrika til Australia og omkringliggende øyer, før de ble fortrengt av senere innvandringsbølger. I dag finnes australoider som urbefolkning i Australia og New Zealand og som spredte stammer på Ny-Guinea og noen av stillehavsøyene. Dravidene i India og på Sri Lanka omtales noen ganger som «proto-australiere», i motsetning til den øvrige indiske befolkningen. De mange øybefolkningene i Oseania er grunnen til at rasen nå oftere omtales som «oseanere» heller enn som «australoider».

Gruppen kjennetegnes på mørk hud, brune eller svarte øyne og krøllete eller bølgete svart hår. Enkelte dravider har imidlertid glatt hår, og krusete hår forekommer hos folk på noen av de oseaniske øyene. Noen melanesiere har også blondt hår, men er ellers mørke. Dette skyldes en lokal mutasjon, og ikke inblanding fra europeere eller en effekt av livsførsel. Det er også vanlig med store kjever og tenner og kraftige øyenbrynsbuer, selv om variasjonen er stor, særlig på Fiji og i Indonesia, der rasen sklir over i den mongoloide rase. Australoidene er den minst vanlige menneskerasen.

## Se også
* Aborigin
*Torres Strait-øyfolket
* Dravider
* Tidlige menneskelige folkevandringer
* Menneskerase

## Referanser


## Eksterne lenker
*
Xitiao (elv)

**Xitiao** – også kalt **Xitia** – er ei elv helt nordvest i Zhejiang-provinsen i det østlige Kina, i prefekturet Huzhou. Den starter nord i fjellkjeden Tianmu Shan i om lag 1&nbsp;000 meters høyde i fylket Anji, 100-200 km vest for Shanghai. Derfra flyter den nordøstover inn i den store innsjøen Tai Hu som starter på grensa til Jiangsu-provinsen. Her nede i lavlandet går Xitiao inn i Yangtze-deltaet omtrent ved storbyen Huzhou, som elva passerer like nord for.

Sideelva ***Daxi*** er kort, men har betydelig vannkraftpotensiale. Den er utbygd med bl.a Tianhuangping vannkraftverk på 1&nbsp;836 MW, som ble ferdigstilt i 2001, og med Shitang vannkraftverk på 189 MW.

## Eksterne lenker
* Power Technology – «Tianhuangping Pumped-Storage Hydro Plant, China».
Ketil Lenert Hansen

**Ketil Lenert Hansen** (født 28. juli 1975) er en norsk professor i helsevitenskap ved Universitetet i Tromsø.

## Karriere

Hansen ble cand.polit. i pedagogikk ved Universitetet i Tromsø i 2002 og ble ph.d. i helsevitenskap ved Universitetet i Tromsø i 2011. Hansen var ansatt som stipendiat og postdoktor ved Institutt for samfunnsmedisin fra 2003 til 2015, og var da tilknyttet forskningsgruppen systemepidemiologi. 

Hansen har undervist i statistikk og epidemiologi på masterprogrammet i folkehelse, profesjonsstudiet i medisin og masterprogrammet i sosiologi. Han er fra 15. september 2018 ansatt som professor i helsevitenskap ved Regionalt kompetansesenter for barn og unge Nord.

Han har forsket på diskriminering, hatytringer, mobbing, mental- og somatisk helse, samer med funksjonsnedsettelse, og vold blant den samiske befolkningen. Han har også jobbet med kulturkompetanse og kultursensitiv praksis innen barnevern og psykisk helse.

## Referanser


## Eksterne lenker
* Side hos UiT
Malta (elv)

**Malta** (fra gammeltysk *malz*, mild) er en elv i Kärnten, Østerrike. Den er 38 km, renner gjennom Malta-dalen, og er en bielv til Drava.

Elven er en del av Malta-Reisseck vannkraftverks oppsamlingsområde.
## Eksterne lenker
*
Gregory Isaacs

**Gregory Anthoney Isaacs** (født 15. juli 1951 i Fletchers Land i Kingston på Jamaica, død 25. oktober 2010 i London) var en jamaicansk vokalist og reggaemusiker. 

I tenårene var Gregory Isaacs ivrig etter å delta på talentkonkurranser rundt om i Kingston, og ble tidlig mye erfaring på scenen. Opp gjennom 1970-tallet hadde Isaacs flere reggaehits på Jamaica, blant annet singlene «Lonely Soldier» og «Black a Kill Black».

Gregory Isaacs internasjonale gjennombrudd kom i 1978 da han signerte platekontrakt med Virgin Records og senere samme år spilte han en birolle i filmen *[[Rockers]]*. Blant annet opptrer han med sangen «Slave Master» midt i filmen, mens hovedpersonen Leroy «Horsemouth» Wallace spiller trommer. I 1978 ble også albumet *Cool Ruler* utgitt og året etter kom plata *Soon Forward*. Selv om disse platene ikke solgte så bra som Isaacs og Virgin Records hadde håpet på, blir disse albumene regnet som Gregory Isaacs beste verk.

Isaacs døde 25. oktober 2010 i London etter en tids sykdom.

Gregory Isaacs fortsatte å gi ut plater opp gjennom 1970-, 1980-, 1990- og 2000-tallet og var inntil sin død fortsatt aktiv som reggaemusiker.

## Album

* In Person (1975) Trojan
* All I Have Is Love (1976) Trojan
* The Best Of Vol. 1 (1977) GG's
* Extra Classic (1977) African Museum
* Mr Isaacs (1977) DEB
* Cool Ruler (1978) Front Line
* Soon Forward (1979) Front Line
* Slum (Gregory Isaacs in Dub) (1978) Burning Sounds
* Gregory Isaacs Meets Ronnie Davis (1979) Plant (with Ronnie Davis)
* Showcase (1980) Taxi
* Lonely Lover (1980) Pre
* More Gregory (1981) Pre
* The Best Of Vol. 2 (1981) GG's
* Night Nurse (1982) Island/Mango
* Out Deh! (1983) Island/Mango
* Let's Go Dancing (1984)
* Judge Not (1985) Greensleeves (with Dennis Brown)
* Private Beach Party (1985) RAS
* Easy (1985) Tad's
* Double Dose (1986) Blue Trac (with Sugar Minott)
* All I Have is Love Love Love (1987) Tad's
* Victim (1987) VP
* Watchman of the City (1987) Rohit
* Come Along (1988), Live & Love
* Red Rose for Gregory (1988) RAS
* Warning (1989) Firehouse
* I.O.U. (1989) RAS
* On The Dance Floor (1990) Heartbeat
* Call Me Collect (1990) RAS
* Set Me Free (1991) Vine Yard
* No Intention (1991) VP
* Boom Shot (1991) Shanachie
* State of Shock (1991) RAS
* Past and Future (1991) VP
* Pardon Me! (1992) RAS
* Rudie Boo (1992) Star Trail
* Unattended (1993) Pow Wow
* Unlocked (1993) RAS
* Midnight Confidential (1994) Greensleeves
* Dreaming (1995) Heartbeat
* Not a One Man Thing (1995) RAS
* Private Lesson (1996) Heartbeat
* Mr. Cool (1996) VP
* Maximum Respect (1996) House of Reggae
* Hold Tight (1997) Heartbeat
* Hardcore Hits (1997) Ikus
* Kingston 14 Denham Town (1998) Jamaican Vibes
* New Dance (1999) Prestige
* Turn Down The Lights (1999) Artists Only
* So Much Love (2000) Joe Gibbs Music
* Future Attraction (2000) VP
* Life's Lonely Road (2004)
* Give It All Up (2004) Heartbeat
* Rat Patrol (2004) African Museum
* Masterclass (2004) Greensleeves
* Revenge (2005) P.O.T.
* Substance Free (2005) Vizion Sounds
* Hold Tight (2008) Mafia & Fluxy
* Brand New Me (2008) African Museum

## Referanser


## Eksterne lenker
* 
* 
*
Arkeologiåret 1852

**Arkeologiåret 1852** er en oversikt over blant annet utgravninger, fødte og avdøde personer med tilknytning til arkeologi i 1852.

## Funn
* Restene av et norsk vikingskip Borreskipet blir funnet ved Nicolay Nicolaysens utgraving av den såkalte haug 1 på Borre, Vestfold, i et av de største gravfeltene i Norge.

## Fødsler
*8. februar – Gustav Körte, tysk arkeolog (død 1917)
*21. februar – Hermann von Rohden, tysk pedagog og arkeolog (død 1916)
*21. mars – Arthur Milchhöfer, tysk arkeolog (død 1903)
*28. juni – Georg Loeschcke, tysk arkeolog og klassisk filolog (død 1915)
*10. oktober – René Cagnat, fransk arkeolog og epigrafiker (død 1937)
*Mariano Armellini, italiensk historiker og arkeolog (død 1896)

## Dødsfall

* 8. januar – Raimondo Guarini, italiensk arkeolog, epigraf, dikter og pedagog (født 1765)
* 9. mars - Bernardino Drovetti, oldtidsforsker og egyptolog (født 1776)
* 11. juni – Karl Brjullov, russisk maler og forfatter av *Last Day of Pompeii* (født 1799)
* 26. juni – Guglielmo Bechi, italiensk arkitekt og arkeolog (født 1791)
* 13. oktober – John Lloyd Stephens, amerikansk oppdager av funnsteder fra Maya-sivilisasjonen i Mesoamerika (født 1805)


Fil:Georg_Loeschcke.jpg|Georg Loeschcke(1852–1915)
Shamshir

**Shamshir** (persisk: *Sverd*) er et ett-hånds persisk buet sverd.

Et gravert/dekorert shamshir heter «Shamshir shikargar».
Takahashi (elv)

**Takahashi** (高梁川, *Takahashigawa*) er den største elva i prefekturet Okayama, og renner i nord-sørlig retning som det vestligste vassdraget i prefekturet, sørvest på Honshū i Japan. Hele vassdraget er 111 km langt. Elva starter i fjellkjeden Chūgoku Sanchi i det nordlige napo-prefekturet Tottori, på 1&nbsp;183 meters høyde. Den munner ut i det japanske innlandshavet ved storbyen Kurashiki. Midtveis renner elva gjennom byen Takahashi.

Vassdraget har et betydelig areal på 2&nbsp;670 km², med mange og forgrenede sideelver:

**Nariwa** (成羽川, *Nariwagawa*) renner fra vest med kilder i naboprefekturet Hiroshima, og munner ut i Takahashi-elva like nedenfor byen Takahashi. Nariwa er regulert med utbygd vannkraft og kunstige reservoarer. 

**Doyo** er ei sideelv lengre nord, i distriktet Shinjo (Shingo). Her er vassdraget regulert med Matanoagawa vannkraftverk som yter 1&nbsp;200 MW.
Dainese

**Dainese** er et italiensk selskap etablert i 1972 av nåværende administrerende direktør Lino Dainese. Selskapet spesialiserer seg på utvikling og salg av beskyttelsesutstyr for motorsykkel, terrengsykling og alpint.

Selskapet er kjent innen motorsport, der det sponser utøvere som Valentino Rossi og Max Biaggi. Andre kjente brukere av Dainese utstyr er beskyttelsespionér Philippe Perakis og programlederen i Top Gear, Richard Hammond.

Dainese har både standardprodukter og skreddersydde produkter, i forskjellige prissegmenter. Produktene anses for å være eksklusive, for eksempel er elementer ved produktene deres gjerne håndlagde og det benyttes eksotiske materialer som karbonfiber, kevlar og titan. 

## Dainese i Norge
Dainese distribueres i Norge av japanske Shimano, en stor produsent av sykkelkomponenter og fiskeutstyr. Utstyret benyttes flittig av motorsyklister, aktive terrengsyklister og da særlig innen grenen utfor og av alpinutøvere. Den norske alpinisten Aksel Lund Svindal benyttet en ryggplate, lik den type Dainese gjorde utbredt for bruk innen alpint sent på 1990 og tidlig på 2000 tallet, da han falt stygt under trening til en utforkonkurranse i Beaver Creek i 2007.

## Eksterne lenker
* 
* Popular Mechanics: Could NASA's Astronaut Suits for Mars Be Designed by MIT and the Motorcycle Fashionistas at Dainese?
Lago Delio

**Lago Delio**, eller ***Lago d'Elio***, er en innsjø i provinsen Varese i Lombardia i det nordre Italia, øst for innsjøen Maggioresjøen. Sjøen er demmet opp av Lago Delio-demningen. Vannspeilet ligger på 930 moh. og innsjøens areal er 4,85 km².
Bjørn A. Wegge

**Bjørn Agnar Wegge** (født 1947) er en norsk organisasjonsleder, som har hatt flere lederoppgaver i kristne organisasjoner i Norge. 

Wegge var generalsekretær i Stefanusalliansen (tidl. Norsk Misjon i Øst) i perioden 2002–2013. Han har tidligere hatt stillinger i folkehøyskolen, kultursjef i Hå kommune, og Strømmestiftelsen. Han ledet Den norske Santalmisjons arbeid i Aserbajdsjan i oppstartsårene 1994-1996. Wegge har publisert artikler i bøker, tidsskrifter, magasiner/blader om kultur, misjon, kristendom, islam og menneskerettigheter. Han er utdannet cand.philol og lektor fra Universitetet i Oslo.

## Bøker
* *Aserbajdsjan - Der øst møter vest*,  Santalmisjonens Forlag 1995.
* *Azerbaijan - Where East Meets West, Santalmisjonens Forlag 1996.
* *Kims Paradis- folkets tragedie*, Lunde forlag 2015.
* * Tur Abdin - Et møte med den syrisk-ortodokse kirke'', Stefanusalliansen 2023.

## Referanser
Hans Wilhelm Longva

**Hans Wilhelm Longva** (født 31. januar 1942 i Oslo, død 12. oktober 2013) var en norsk jurist og diplomat. Han var spesielt kjent for sin rolle i Midtøsten-diplomatiet, og var Norges ambassadør til Kuwait i 1984–1991, Ankara i 2001–2006, Baku i 2006 og Damaskus og Beirut i 2006–2008.

## Virke
Longva ble cand.jur. i 1965 og ble knyttet til Utenriksdepartementet som sekretær i 1966. Han tjenestegjorde ved ambassadene i Kairo, Beirut og fra 1984 i Kuwait, hvor han var ambassadør sideakkreditert til Manama, Doha og Aden, fra 1990 også til Sana. Fra 2001 til 2006 var han ambassadør i Ankara i Tyrkia, i 2006 var han i Baku i Aserbajdsjan og fra 2006 til 2008 var han ambassadør i Damaskus i Syria og Beirut i Libanon. Han var også ekspedisjonssjef og sjef for UDs juridiske avdeling. 

### Libanon
Longvas diplomatiske karriere var gjentatte ganger vært preget av dramatikk. Da han var chargé d'affaires i Beirut fikk han i oppdrag å tilrettelegge for norske FN-soldaters deltagelse i UNIFIL-styrken. I september 1978 medvirket Longva til redningen av en sterkt skadet norsk soldat, en bedrift han 22 år senere, sammen med fem andre, ble hedret med Forsvarets medalje for edel dåd for. I Beirut i desember 1978 ble Longva forsøkt kidnappet, men unnslapp ved å kaste seg over en mur. Han falt ned en etasje og ble sterkt skadet. Den da bannlyste lederen av PLO Yasir Arafat kom på besøk til ham på sykehuset som førte til at isen mellom Norge og PLO etterhvert forsvant.

### Invasjonen av Kuwait
Da Irak invaderte Kuwait i september 1990, var Longva såkalt doyen, den utenlandske ambassadør i det diplomatiske korps som hadde lengst tjenestetid på stedet. Han opplevde å få den norske ambassadebygningen avsperret og personellet isolert. Sammen med Libanons ambassadør medvirket Longva til at utenlandsk diplomatisk personale ble evakuert fra det okkuperte Kuwait.

### Oslo-kanalen
Longva spilte en viktig rolle som døråpner for den såkalte Oslo-kanalen i 1992. Særlig viktig var hans langvarige og gode forbindelse med Yasir Arafat.

## Utmerkelser

* I 1990 ble han utnevnt til ridder av 1. klasse av St. Olavs Orden for embetsfortjeneste.
* I 2000 fikk han Forsvarets medalje for edel dåd.
* I 2002 ble han utnevnt til kommandør av Den Kongelige Norske Fortjenstorden for embetsfortjeneste.

## Referanser
Tyrone Downie

**Tyrone Downie** (født 20. mai 1956, død 6. november 2022) var en jamaicansk reggaemusiker. Han spiller hovedsakelig keyboard, melodica og piano, men har også opptrådt på studioalbum både som bassist og perkusjonist.

Tyrone Downie var medlem av Bob Marleys band The Wailers og har i tillegg spilt med andre berømte reggaemusikere som Peter Tosh, Burning Spear, Bunny Wailer og Alpha Blondy.

## Referanser


## Eksterne lenker
* 
* 
*
Uprising

***Uprising*** er Bob Marley & the Wailers' åttende studioalbum. 

Det var deres siste studioalbum som ble utgitt mens Bob Marley var i live. Albumet kom i 1980, Marley døde av hudkreft året etter. Men selv om Marley var svært syk på denne tiden og visste at hans dager var talte ga han verden klar beskjed på sporet «Bad Card»: «Them A Go Tired Fe See Me Face, Me Say Them Cant Get Me Out Of The Race».

Uprising inneholder flere kjente reggaeklassikere som «Coming in from the Cold», «Could You Be Loved» og «Redemption Song». Albumet ble utgitt av Tuff Gong, Kingston, Jamaica 1980.

## Sporliste
# «Coming in from the Cold» (Bob Marley)
# «Real Situation» (Bob Marley)
# «Bad Card» (Bob Marley)
# «We and Dem» (Bob Marley)
# «Work» (Bob Marley)
# «Zion Train» (Bob Marley)
# «Pimpers Paradise» (Bob Marley)
# «Could You Be Loved» (Bob Marley)
# «Forever Loving JAH» (Bob Marley)
# «Redemption Song» (Bob Marley)

## Musikere
* Bob Marley – vokal, rytmegitar og akustiskgitar
* Aston «Familyman» Barrett – bass, piano, gitar, perkusjon
* Carlton Barrett – trommer, perkusjon
* Tyrone Downie – keyboard, bakgrunnsvokal
* Earl Lindo – keyboard
* Alvin «Seeco» Patterson – perkusjon
* Junior Marvin – sologitar, bakgrunnsvokal
* Al Anderson – sologitar
* I Threes – bakgrunnsvokal

## Eksterne lenker
*
Periyar (elv)

**Periyar** er ei elv i delstaten Kerala i det sørvestre India. Den er 244 km lang og renner fra de vestre Ghats-fjellene og ut i Det indiske hav sør for Cochin. Nedslagsfeltet er på 5&nbsp;284 km². 

Øverst er den regulert ved den kunstige Periyar-sjøen (Periyar Lake), som er på 55 km². Herfra renner elva nordvestover og reguleres av Idukki-demningen, en stor, dobbel buedam i betong. I løpet får elva også overført noe vann fra Vaigai i Tamil Nadu, gjennom kanalsystemer.
Night Nurse

***Night Nurse*** er et roots reggae-album utgitt i 1982 av Gregory Isaacs, på Island Records.

Albumet inneholder reggaeklassikere som tittelsporet «Night Nurse» og «Sad to Know (You're Leaving)».

## Sporliste
Alle spor er skrevet av Gregory Isaacs og Sylvester Weise.
# «Night Nurse»
# «Stranger in Town»
# «Objection Overruled»
# «Hot Stepper»
# «Cool Down the Pace»
# «Material Man»
# «Not the Way»
# «Sad to Know (You're Leaving)»

## Musikere (The Roots Radics)
* Gregory Isaacs – vokal
* Errol «Flabba Holt» Carter – bass
* Eric «Bingy Bunny» Lamont – rytmegitar
* Dwight Pickney – sologitar
* Lincoln «Style» Scott- trommer
* Wycliffe «Steely» Johnsonn – keyboard 

## Eksterne lenker
*
Se San

**Se San**, også kjent som ***Tonlé San***,  er ei av de større sideelvene til Mekong. Den starter i fjellene i det sørvestre Vietnam nær grensen til Laos, og renner vestover inn i Kambodsja, hvor den munner ut i Mekong på samme sted som elva Kong munner ut, i nordøstre Kambodsja.

## Eksterne lenker
*
Serious Thing

***Serious Thing*** er et roots reggae-album av reggaetrioen The Gladiators, utgitt i 1984. 

## Sporliste
# «Serious Thing»
# «My Thoughts»
# «My Thoughts Verson»
# «Fling It Gimme»
# «Rearrange»
# «Mid-Range»
# «Mid-Range Verson»
# «Freedom Train»
# «Good Foundation»
# «After You»

## Musikere
* Albert Griffiths – Vokal, rytmegitar
* Clinton Fearon – Bakgrunnsvokal, bassgitar
* Gallimore Sutherland – Bakgrunnsvokal, rytmegitar
* Clinton Rufus – Sologitar
* Audley Taylor – Keyboard
* Stanley «Barnabas» Bryan – Trommer
* Richard Ace – Keyboard
* Scully – Perkusjon
* Bobby Ellis – Trompet
* Deadley Headley – Saksofon
* Dean Frazier – Saksofon
* Nambo Robinson – Trombone
* David Madden – Trompet
* Glen Dacosta – Saksofon
* Andy Bassford – Gitar

## Eksterne lenker
*
Arkeologiåret 1919

**Arkeologiåret 1919** er en oversikt over blant annet utgravninger, fødte og avdøde personer med tilknytning til arkeologi i 1919.

## Utforskninger
* Julio C. Tello gjør de første vitenskapelige undersøkelsene av Chavin de Huantar.

## Utgravninger
* St Piran's gamle kirke, Perranzabuloe, Cornwall, England.
* Utgraving av Tell al-Ubaid i Mesopotamia av Henry Hall fra British Museum begynner.
* 1919–1921: Graig Lwyd neolittisk steinøksfrabrikk i nordre Wales.

## Funn
* Traprain-skatten blir funnet i Skottland.

## Publikasjoner
Katherine Routledge – *The Mystery of Easter Island. The story of an expedition* (oversatt: Mysteriet med Påskeøya. Historien om en ekspedisjon)

## Hendelser
* 22. mai – A. E. Douglass gir den første sammenlignende dendrokronologiske dateringen til Clark Wissler fra American Museum of Natural History for funnsteder i New Mexico.

## Fødsler
* 14. april – Bengt Järbe, svensk arkeolog, bibliotekar og forfatter (død 1997) 
* 20. mai – László Barkóczi, ungarsk arkeolog som forsket på Romerriket (død 2017)
* 7. juni – Yohanan Aharoni, israelsk arkeolog (død 1976)
* 20. august – Silvio Curto, italiensk egyptolog (død 2015)
* 23. oktober – Manolis Andronikos, gresk arkeolog (død 1992)
* 24. november – Erling Johansen, norsk arkeolog (død 2000) 
* 15. desember – Asbjørn Herteig, norsk arkeolog (Bryggen i Bergen) (død 2006)
* Mualla Eyüboğlu, tyrkisk restaureringsarkitekt (død 2009)

## Dødsfall

* 12. april – Gustav Mørck, norsk arkeolog (født 1848)
* 21. mai – Victor Segalen, fransk skipslege, etnograf, arkeolog, forfatter, dikter, oppdager, kunstteoretiker, lingvist og litteraturkritiker (død 1878)
* 15. september – Ernest Volk, tyskfødt amerikansk arkeolog  (født 1845)
* 1. oktober – Francis J. Haverfield, britisk historiker og arkeolog (født 1860)
* 22. november – Guy Francis Laking, konservator ved London Museum (født 1875)
* 14. desember – Eugen Petersen, tysk klassisk arkeolog (født 1836)

## Referanser
Rockers

***Rockers*** er en jamaicansk spillefilm fra 1978 med blant annet Leroy «Horsemouth» Wallace, Richard «Dirty Harry» Hall, Gregory Isaacs, Jacob Miller, Robbie Shakespeare, Kiddus I, Burning Spear, Inner Circle, Earl «Chinna» Smith, The Heptones og Mighty Diamonds.

Rockers skulle egentlig bli en dokumentarfilm, men blomstret opp til å bli en normal film som viste reggaekulturen på sitt høydepunkt. 

I denne filmen er kulturen, personene og vesen autentiske. Den største rockeren, Leroy «Horsemouth» Wallace, for eksempel, er vist å leve med sin egentlige kone og barn og i sitt eget hjem. 
Studio som vises, er den berømte Harry J Studios hvor mange roots reggae artister spilte inn på 1970-tallet, inkludert Bob Marley. Deler av filmens dialog ble brukt i de tidlige 1990-talls jungelspor til Splash, «Babylon». Den Jamaica patois som ble talt i filmen gjengis med engelske undertekster for et utenlandsk publikum.

## Rolleinnehavere
* Leroy «Horsemouth» Wallace : som seg selv
* Richard «Dirty Harry» Hall : som seg selv
* Gregory «Jah Tooth» Isaacs : som seg selv
* Jacob «Jakes» Miller : som seg selv
* Robbie «Robbie» Shakespeare : som seg selv
* Frank Dowding :  Kiddus I (som seg selv)
* Winston Rodney :  Burning Spear (som seg selv)
* Manley Buchanan :  Big Youth (som seg selv)
* Lester Bullocks :  Dillinger (som seg selv)

## Eksterne lenker
*
Lars Anders Myhre

**Lars Anders Myhre** (født 5. juli 1942 i Kopervik) er en norsk fagforeningsmann og lokalpolitiker for Arbeiderpartiet. Han har vært en framtredende fagforeningsmann i olje- og gassektoren i Norge og har også hatt tillitsverv internasjonalt.

Myhre ble politisk aktiv alt som ung og ble 15 år gammel leder av Kopervik og Stangeland AUF. Senere ble han leder i Bergen Arbeidersamfunn og innvalgt i formannskapet i Bergen. Myhre studerte rettsvitenskap og matematikk ved Universitetet i Bergen og arbeidet deretter noen år i videregående skole før han tok hovedfag i marin geologi.

Myhre begynte deretter i oljebransjen. Han arbeidet først for Kontinentalsokkelkontoret i Norges Teknisk-Naturvitenskapelige Forskningsråd, der han blant annet studerte mulighetene for ilandføring av olje fra Ekofiskfeltet til Norge. Han begynte så i Oljedirektoratet. Senere ble Myhre sentral i etableringen av Norsk Olje- og Petrokjemisk Fagforbund (NOPEF). Han var forbundets leder fra stiftelsen i 1977 til 2000. Myhre har også hatt verv i Den internasjonale føderasjonen av kjemi-, energi- og gruvearbeidere (ICEM) og har vært aktiv i Den internasjonale arbeidsorganisasjonen (ILO). 

Som arbeiderpartipolitiker har Myhre vært kommunestyrerepresentant i Bergen og Stavanger og i Hordaland fylkesting.

Myhre ble i 2009 utnevnt til ridder av 1. klasse av St. Olavs Orden «for samfunnsnyttig virke.» Ifølge kunngjøringen la kongen i beslutningen om tildeling «vesentlig vekt på Myhres innsats innen norsk fagbevegelse og særlig innen olje- og petrokjemisektoren». 

## Referanser
Asajj Ventress

**Asajj Ventress** er en fiktiv person i Star Wars universet. 

## Historie

Ventress ble født på planeten Rattatak. Foreldrene hennes var krigsherrer som hersket over store områder. Til slutt ble de drept av en annen krigsherre, bare Ventress overlevde. Samtidig krasjet et skip der. Det var èn overlevende, en jedi som het Ky Narec. Han lærte henne opp i kraften, og de skapte fred på planeten. 

De siste krigsherrene samlet seg så for å utrydde jediene, men de klarte bare å drepe Ky Narec. Ventress gav etter for raseriet og vendte seg til den mørke siden. Hun samlet opp en hær og drepte krigsherrene. Handlingene hennes trakk til seg oppmersomheten fra Grev Dooku, som rekrutterte henne til Separatistene. 

Under klonekrigene møtte hun flere ganger Anakin Skywalker og Obi-Wan Kenobi, men ingen klarte å drepe hverandre. Ingen vet hvor hun til slutt dro.

## Kjennetegn

Hun har to lyssabeler. Begge er røde, med krumme håndtak. Det ene sverdet har hun konstruert selv, mens det andre tilhørte hennes mentor, Ky Narec.

Hun jobber for Sepratistene, så hun er ofte sammen med droider.

## Filmer
Ventress har deltatt i animasjonsseriene som het Star Wars: The Clone Wars, og kinofilmen med samme navn.
## Eksterne lenker
*
Gyözö Mogyorosi

**Gyözö «Victor» Mogyorosi** (født 23. desember 1914 i Debrecen, død 20. desember 1981 i Budapest) var en ungarsk turner.

Han har én internasjonal medalje; han deltok på det ungarske laget som vant bronse i lagkampen under OL i 1948, bak Finland og Sveits. Han fikk ingen individuelle medaljer, men fikk 31.-plass i svingstang som beste plassering. Sammenlagt kom han på 38.-plass.

Han deltok også i OL 1936 i Berlin, men fikk der ingen medaljer. Denne gangen kom han på 63.-plass i skranke, og kom på 80.-plass sammenlagt.

## Referanser


## Eksterne lenker
*
Bømlo Folkehøgskule

**Bømlo Folkehøgskule** er en frilynt folkehøgskole som er lokalisert på Finnås på Bømlo i Hordaland.   

## Organisering
Skolen blir drevet av Stiftinga Bømlo Folkehøgskule som består av Kristne Arbeidere (KA), Landsorganisasjonen i Norge (LO) og Arbeidernes Opplysningsfond (AOF).

## Beliggenhet og klima
Bømlo Folkehøgskule ligger midt på øya Bømlo, i naturskjønne omgivelser nært havet. Fra internatene er det utsikt mot sjøen, og fra sjøhuset er det kort vei ut på havet med båt eller kajakk. Bømlo har en veldig fin skjærgård med et rikt og fint dyreliv. Bømlo har et maritimt klima med nedbør alle måneder i året. Gjennomsnittstemperaturen på årsbasis er 8°.

## Historie
Arbeidet med å få en folkehøgskole på Bømlo startet tidlig på 80-tallet, og skolen tok imot sitt første årskull høsten 1983. Skolen startet som Olavskolen Norsk Kristen Arbeiderskole, men skiftet senere navn til Olavskolen, videre til Olavskulen Folkehøgskule. Våren 2009 skiftet skolen navn til Bømlo Folkehøgskule og innførte 18-årsaldersgrense. 

## Kapasitet
Bømlo Folkehøgskule har åtte internat, med ni rom på hvert internat. Skolen har kapasitet til å ta i imot rundt 100 elever. 

## Målsetting og fokus
Skolen har som målsetting at elevene skal lære og trives og har fokus på fred, solidaritet, miljø og kreativitet.

Bømlo Folkehøgskule ble i 2016 sertifisert som Miljøfyrtårn.

## Linjefag skoleåret 2021/2022
*Fokus Afrika - med linjetur til Kenya, Uganda og Tanzania
*Friluftsliv Vill Vest - med linjetur til Sør-Afrika
*Friluftsliv Kyst & Fjell - med høsttur og vintertur
*Lege & Sykepleier - med linjetur til Gambia
*Mat & Barista - med linjetur til Italia

## Rektorer ved skolen
* Vidar Kvistum (1982-1983)
* Arne Grimstad (1983-1985)
* Hans-Christian Ekenes (1985-1986)
* Morten Eriksen (1985-1991)
* Ole Georg Hoaas (1991-1995)
* Eldbjørg Våge Krukhaug (1995-1996)
* Otto Ersland (1996-1998)
*Magne Grøneng Flokenes (1998-)

## Eksterne lenker
*
Nils Henrik Eggen

**Nils Henrik Eggen** (1931–2020) var en norsk arkitekt. 

Eggen var utdannet arkitekt fra Norges tekniske høyskole der han avla avgangseksamen i 1957. Han arbeidet deretter noen år som arkitekt i Danmark, før han vendte tilbake til Norge og etablerte eget arkitektkontor i 1963. I Norge var han særlig virksom i Trondheim. Hans arkitektkontor, Eggen arkitekter, har tegnet besøkssenteret ved Nidarosdomen og sto bak gjenoppbyggingen  av Erkebispegården. Innen kirkearkitektur sto Eggen også bak Kolstad kirke i Trondheim, Lahpoluoppal kapell i Kautokeino og Rognsund kirke i Alta. Han tegnet en rekke skole- og undervisningsbygninger, blant annet Olavsgården kurs- og konferansesenter, undervisningsfløyen ved Dronning Mauds Minne, Steindal barneskole og Sjetne barneskole, samt Bygningsingeniøravdelingen ved NTH (nå integrert i NTNU) og Ørland ungdomsskole. Han sto videre bak Kautokeino fjellstue, Havstein bo- og servicesenter og Teglverkstunet boligområde. 

Eggen var æresmedlem i Norske arkitekters landsforbund (NAL). 

Det kongelige hoff kunngjorde 20. februar 2008 at kongen hadde utnevnt Eggen til ridder av 1. klasse av St. Olavs Orden «for hans innsats for norsk arkitektur.»

## Referanser


## Eksterne lenker
* Eggen arkitekter AS
Yoshino (elv)

**Yoshino** (吉野川 - *Yoshino-gawa*) er ei stor østgående elv som starter i prefekturet Kōchi og fortsetter inn i prefekturet Tokushima, på østlige Shikoku, Japan. Dette er den største elva på øya Shikoku, og den renner ut i Stillehavet ved storbyen Tokushima. Det går jernbane langs det meste av elva, den fortsetter i øvre elveløp rett sørover til storbyen Kōchi nede ved havet i Tosabukta (*Tosa-wan*).

Sideelva *Seto gawa* er utbygd med Inamura-demningen, en stor steinfyllingsdam som gir kraft til Hongawa vannkraftverk. Dette kraftverket har to demninger og reservoarer, et i den sørlige tilførselselva Seto, og et i den nordlige, parallelle tilførselselva *Hon gawa* 6&nbsp;km lengre nord. Lengre nede er den lille sideelva *Okuyoshino* utbygd ved byen Tosa, hvor Asahi-demningen gir kraft til Okuyoshino vannkraftverk.

## Referanser


## Eksterne lenker
*
Ōta (elv)

**Ōta** (*Ōta-gawa*) er den største elva i prefekturet Hiroshima i det vestlige Honshu i Japan. Elva er  lang og renner fra Kanmuri-fjellet  og østover, vender kort rett sør og renner ut i havet i millionbyen Hiroshima, hvor elva har skapt et ganske stort delta. Elva går i vest gjennom bratte fjellområder med stor utbygging av vannkraft. De største oppdemmede innsjøene er Odomari- og Tateiwa-reservoarene.

**Nabara** er ei kort sideelv som er utbygd med vannkraft. Nabara-demningen er  lang og  høy.
Omaru (elv)

**Omaru** (小丸川 *Omaru-gawa*) er ei elv i prefekturet Miyazaki på det østlige Kyushu, Japan. Elva er 73 km lang og starter i 1476 meters høyde  i Kyushu-fjellene. Elva renner østover og ut i Stillehavet ved byen Takanabe, på østsiden av øya Kyushu. Elvas nedslagsfelt er på 474 km².

Den er regulert med bl.a gravitasjonsdammen Ishikawauchi-demningen, som gir kraft til Omarugawa vannkraftverk.
Dampgenerator (kjernekraft)

En **dampgenerator** er innen kjernekraft en varmeveksler som brukes til å konvertere vann til damp fra varme produsert i en reaktorkjerne. De brukes i trykkvannsreaktorer mellom de primære og sekundære kjølevæskesløyfene. I kommersielle kraftverk kan dampgeneratorer være opptil 21,3&nbsp;m (70 fot) høye, og veie så mye som 800 tonn. Hver dampgenerator kan inneholde alt fra 3000 til 16000 rør, hver om lag tre fjerdedeler av en tomme i diameter. Kjølevæsken (behandlet vann), som er opprettholdt ved høyt trykk for å hindre koking, pumpes gjennom reaktorkjernen.
Dampgenerator (andre betydninger)

En **dampgenerator** er en enhet  brukt til å koke vann til damp. Det kan sikte til:

*Dampkjele, en lukket enhet der vann blir varmet under trykk.
*Dampgenerator (kjernekraft), en varmeveksler i kjernekraftverk som er utstyrt med trykkvannsreaktor.
*Dampgenerator (tog), en enhet brukt i tog for å lage damp til passasjertog.
Río Ulúa

**Río Ulúa** er den største elva i det vestre Honduras, og renner fra høylandet sør i Honduras og nordover ut i Det karibiske hav ved byen Puerto Cortéz. Den starter i Intibucá sørvest i Honduras. Río Ulúa er 358 km lang og nedslagsfeltet til elva er på 22&nbsp;817 km². nederst heter elvadalen Valle de Sula og utgjør landets industrisentrum, konsentrert med millionbyen San Pedro Sula.

Sideelvene omfatter Río Sulaco, Río Humuya, Río Blanco, Río Otoro, Río Jicatuyo, og nederst den meget store Río Chamelecon som deler deltaet med Ulúa-elva. ***Río Comayagua*** er ei mindre sideelv og renner blant annet gjennom byen Comayagua 80 km fra hovedstaden Tegucigalpa. Den er regulert gjennom El Cajón-demningen.

## Eksterne lenker
*
Finstertalbach

**Finstertalbach** er ei lita elv i Tirol i det vestre Østerrike, og ei sideelv til Inn som igjen renner ut i Donau. Finstertal er en dal i Silz kommune i Distriktet Imst, lokalisert til det sentral-vestlige Tirol, under fjellet Sulzkogel (3&nbsp;016 moh.). Denne elva er utbygd med Silz vannkraftverk, og den kunstige, oppdemmede Finstertalsjøen *(Speicher Finstertal)* 2&nbsp;400 moh. er på i alt 1 km² areal, og inneholder 60 mill. m³ vannmengder.
Exodus (Bob Marley and The Wailers)

***Exodus*** er Bob Marley & the Wailers' femte studioalbum, utgitt i 1977. Dette var året etter at Marley hadde blitt skutt og flyttet til London sammen med bandet. Da Bob Marley og The Wailers bodde i Storbritannia og ga ut albumet *Exodus* var Bob Marleys gjennombrudd i Europa et faktum. Albumet bærer preg av Rastafari og Bob Marleys revolusjonære sider kommer fram blant annet i «Guiltiness» og tittellåta «Exodus». Exodus inneholder flere av Marleys klassikere som «Jamming», «One Love/People Get Ready» og «Turn Your Lights Down Low».

Albumet er produsert av Bob Marley and The Wailers.

## Sporliste
# «Natural Mystic» (Bob Marley)
# «So Much Things to Say» (Bob Marley)
# «Guiltiness» (Bob Marley)
# «The Heathen» (Bob Marley)
# «Exodus» (Bob Marley)
# «Jamming» (Bob Marley)
# «Waiting in Vain» (Bob Marley)
# «Turn Your Lights Down Low» (Bob Marley)
# «Three Little Birds» (Bob Marley)
# «One Love»/«People Get Ready» (Bob Marley)

## Musikere

* Bob Marley &ndash; vokal, rytmegitar og akustisk gitar, perkusjon
* Aston «Familyman» Barrett &ndash; bass, rytmegitar, perkusjon
* Carlton Barrett &ndash; trommer, perkusjon
* Tyrone Downie &ndash; keyboard, perkusjon, bakgrunnsvokal
* Alvin «Seeco» Patterson &ndash; perkusjon
* Junior Marvin &ndash; sologitar
* I Threes &ndash; bakgrunnsvokal

## Eksterne lenker
*